[{"text_idx": "#000002", "text": "Sut i gofrestru ar gyfer allwedd API"}, {"text_idx": "#000005", "text": "Cyfieithu Peirianyddol Cymraeg yn y Cwmwl"}, {"text_idx": "#000006", "text": "Rhan o\u2019n project Seilwaith Cyfarthrebu Cymraeg yw gwella\u2019r adnoddau cyfieithu peirianyddol er mwyn cael y budd mwyaf allan o wasanaethau sydd wedi\u2019u seilio ar y Saesneg."}, {"text_idx": "#000007", "text": "O ganlyniad, mae adnoddau cyfieithu peirianyddol Moses-SMT Porth Technolegau Iaith Cenedlaethol Cymru wedi eu hychwanegu i\u2019r Ganolfan APIs fel y bydd modd eu defnyddio\u2019n haws o fewn eich meddalwedd a phrojectau Cymraeg yn ogystal a\u0302 systemau cof cyfieithu fel Trados, WordFast a CyfieithuCymru."}, {"text_idx": "#000008", "text": "Mae Moses-SMT Cymraeg<>Saesneg felly yn ymuno a\u0302 llu o wasanaethau API technolegau iaith eraill yn y Ganolfan APIs fel Cysill, testun-i-leferydd, tagiwr rhannau ymadrodd, adnabod iaith, lemateiddiwr a Vocab i Gymreigio gwefannau, apiau a meddalwedd."}, {"text_idx": "#000009", "text": "Yn debyg i\u2019r wasanaethau API eraill byddwch angen derbyn allwedd API o\u2019r Canolfan ( ac yna defnyddio\u2019r dogfennaeth a chod enghreifftiol rydyn ni wedi paratoi ar GitHub i\u2019ch helpu chi i gychwyn arni. Gweler: "}, {"text_idx": "#000012", "text": "Rhoi Cysill Ar-lein o fewn eich gwefan neu eich cod"}, {"text_idx": "#000013", "text": "Hoffech chi ychwanegu Cysill Ar-lein at eich tudalen we, blog neu ap? Gan ddefnyddio ein hategyn, neu we-ap, a\u2019n gwasanaeth API Cysill Ar-lein newydd fe allwch chi gyflawni hyn nawr!"}, {"text_idx": "#000014", "text": "CySill Ar-lein yw gwefan fwyaf poblogaidd yr Uned Technolegau Iaith. Yn ystod 2014, bu cynnydd mawr yn nifer y testunau Cymraeg gafodd eu gwirio. Yn wir, gwelwyd cynnydd o 40%, a gwiriwyd dros filiwn o destunau."}, {"text_idx": "#000015", "text": "Mae gan nodweddion gwirio sillafu a gramadeg Cysill Ar-lein allu profedig i gynnig hwb i hunan hyder defnyddwyr sy\u2019n ansicr o\u2019u Cymraeg, a thrwy roi\u2019r cyfle i wirio\u2019r Gymraeg ar nifer cynyddol o wefannau a/neu becynnau meddalwedd, gobeithiwn y bydd modd cynorthwyo a chodi hyder mwy fyth o ddefnyddwyr."}, {"text_idx": "#000016", "text": "Yn unol ag amcanion mynediad agored yr Uned Technolegau Iaith, mae\u2019r ategyn a\u2019r gwasanaeth API yma yn rhad ac am ddim."}, {"text_idx": "#000017", "text": "Cofrestru am allwedd API Cysill Ar-lein"}, {"text_idx": "#000018", "text": "Drwy gofrestru ar ein Canolfan Gwasanaethau APIs, gallwch dderbyn eich allwedd API Cysill Ar-lein eich hun, i\u2019w defnyddio mewn unrhyw ffordd gyda\u2019r ategyn neu\u2019r API ar-lein. Ewch i \u2018Cofrestru am allwedd API\u2018 ar gyfer y cyfarwyddiadau llawn."}, {"text_idx": "#000020", "text": "Mae\u2019r ategyn yn gweithio dros y we, felly does dim angen gosod meddalwedd arbennig na llwytho ffeiliau i lawr i unrhyw weinydd na chyfrifiadur cyn cychwyn. Yr unig beth sydd ei angen yw ychwanegu nifer bach o linellau cod HTML i\u2019ch gwefan :"}, {"text_idx": "#000021", "text": "Gellir lleoli\u2019r ategyn wedyn unrhyw le o fewn tudalen gwe drwy ychwanegu :"}, {"text_idx": "#000022", "text": "Mae modd cynnig yr ategyn mewn ffurf fach gyfochr a\u0302 thestun, neu ar ei ben ei hun ar dudalen ar waha\u0302n. Mae\u2019r system yn hyblyg, ac yn rhoi\u2019r grym i chi ddefnyddio\u2019r gwirydd sillafu yn y modd sy\u2019n gweithio orau i chi. Dyma enghraifft o\u2019r ategyn yn gweithredu ar wefan \u2018Cymorth Cymraeg\u2019 Prifysgol Bangor."}, {"text_idx": "#000026", "text": "Datblygiad pellach o Cysill Ar-lein rydym yn falch o\u2019i gyhoeddi yw\u2019r modd i chi allu ymgorffori nodweddion Cysill o fewn eich meddalwedd drwy ddefnyddio gwasanaeth API Cysill Ar-lein newydd. Dyma\u2019r gwasanaeth API a ddefnyddir gan yr ategyn ac ar wefan swyddogol Cysill Ar-lein."}, {"text_idx": "#000027", "text": "O heddiw ymlaen rydym yn agor y mynediad at wasanaeth API Cysill Ar-lein fel y bydd modd i unrhyw un ymgorffori\u2019r nodweddion defnyddiol yma o fewn eu projectau codio a/neu systemau meddalwedd."}, {"text_idx": "#000028", "text": "Rydym wedi darparu enghreifftiau ar GitHub o sut y gellir mynd ati i ddefnyddio API Cysill Ar-lein gyda ieithoedd rhaglennu fel Python."}, {"text_idx": "#000035", "text": "Y tagiwr ymadrodd yw\u2019r gwasanaeth cyntaf sydd ar gael o\u2019n canolfan APIs newydd ar-lein. Rydym yn falch fod y tagiwr nawr ar gael i bawb ei ddefnyddio, a hynny ar delerau hael, yn rhad ac am ddim."}]